ഡാമില് കാണാതായവരുടെ തെരച്ചിലിന് സാധ്യമായതെല്ലാം ചെയ്യും: മന്ത്രി കുളമാവ്: ഡാമില് മീന് പിടിക്കാന് പോയി കാണാതായവര്ക്കായുള്ള തെരച്ചിലിന് സര്ക്കാരിന്റെ ഭാഗത്തുനിന്ന് ചെയ്യാന് സാധിക്കുന്ന എല്ലാ നടപടികളും ചെയ്യുമെന്ന് ജലവിഭവ മന്ത്രി റോഷി അഗസ്റ്റിന്. നിലവിലെ കാലാവസ്ഥയില് മീന് പിടിക്കാന് പോകുന്നവരും ജനങ്ങളും കൂടുതല് ജാഗ്രത പുലര്ത്തണമെന്നും സംഭവ സ്ഥലം സന്ദര്ശിച്ച മന്ത്രി പറഞ്ഞു. മന്ത്രിയോടൊപ്പം ജില്ലാ പഞ്ചായത്ത് പ്രസിഡന്റ് ജിജി കെ. ഫിലിപ്പ്, കലക്ടര് ഷീബ ജോര്ജ്, എ.ഡി.എം: ഷൈജു പി. ജേക്കബ്, അറക്കുളം ഗ്രാമ പഞ്ചായത്ത് പ്രസിഡന്റ് വിനോദ് കെ.എസ്, പഞ്ചായത്ത് അംഗം അംഗം കെ.എല്. ജോസഫ് തുടങ്ങിയവരുമുണ്ടായിരുന്നു. പൈനാവ് വെള്ളാപ്പാറയില്നിന്ന് കെ.എസ്.ഇ.ബിയുടെ ബോട്ടില് 40 മിനിറ്റ് ഡാമിലൂടെ സഞ്ചരിച്ചാണ് തെരച്ചില് നടക്കുന്ന കുളമാവ് വേങ്ങാനം ഭാഗത്ത് മന്ത്രിയെത്തിയത്.